open-index/open-wikipedia-markdown huggingface dataset:
Johan Richard Alfred Schleussner

**Johan Richard Alfred Schleussner** (4. joulukuuta 1831 Pietari – 26. elokuuta 1908 Vilna) oli Venäjän keisarillisessa armeijassa palvellut kenraalimajuri. 

Avioliiton ulkopuolella syntyneen Schleussnerin isä oli kenraalimajuri Clas Alfred Stjernvall ja äiti Karolina Charlotta Nyman. Johan Richard Alfred Stjernvall, myöhemmin Schleussner, suoritti ylioppilastutkinnon 1851 ja kirjoittautui sitten Suomen Keisarilliseen Aleksanterin Yliopistoon. Krimin sodan aikana 1855 hänet otettiin aliupseeriksi 6. Hämeenlinnan ruotujakoiseen tarkk’ampujapataljoonaan, sodan jälkeen hän aloitti opinnot yliopiston sotilastieteellisessä tiedekunnassa ja valmistui sieltä 1856, suorittaen myös kameraalitutkinnon. Schleussner ylennettiin vänrikiksi 1857 ja määrättiin palvelukseen kenraalisotamarsalkka, ruhtinas Kutuzov-Smolenskin jalkaväkirykmenttiin. Hänen uraansa 1857–1888 ei tunneta, mutta 1888 hänet ylennettiin everstiksi ja määrättiin 39. jalkaväkidivisioonan esikuntapäälliköksi, joten hän on suorittanut 1860-luvulla Nikolain yleisesikunta-akatemian kurssin. Vuonna 1890 Schleussner määrättiin Nikolain yleisesikunta-akatemian opiskelijoiden tarkastajaksi, vuonna 1893 hänet siirrettiin yleisesikunta-akatemian kirjastonjohtajaksi. Hän sai eron tästä tehtävästä kenraalimajurina joulukuussa 1899.

## Lähteet
Marita Fossum

**Marita Fossum** (s. 14. maaliskuuta 1965) on norjalainen kirjailija. Hänen debyyttiteoksensa oli romaani *Verden utenfor* (2002). Hänet palkittiin norjalaisella Brage-palkinnolla kaunokirjallisuuden sarjassa vuonna 2005 romaanista *Forestill deg*.

Fossum varttui Trondheimissa ja sai koulutuksen sairaanhoitajaksi. Hän muutti varhain Osloon ja työskenteli siellä terveydenhuollossa. Hän asui jonkin aikaa Aix-en-Provencessa Ranskassa ja aloitti siellä kirjoittamisen. Hän työskenteli kahdeksan vuotta ensimmäisen romaaninsa parissa, joka myöhemmin sai kolmannen sijan Cappelen-kilpailussa, mutta hän ei ole julkaissut tätä ensimmäistä kirjaansa.

Fossumin kirjojen teema on tumma. Hänen kirjansa eivät ole paksuja, mutta niiden tekstit ovat vaativia. Ne koskettavat olemassaolon mysteerien syviä kerroksia (Fredrik Wandrup, Dagbladet). Kjell Askildsen, Albert Camus ja Marguerite Duras ovat kirjoittajia, joita hän arvostaa suuresti. Silti hänen kirjoissaan on huumoria. Hänen ensimmäinen kirjansa *Verden utenfor* käsittelee aids-sairaita Chisiä ja Lizaa. Toisen kirjan *Å drepe en drage* päähenkilö Miss Hammer saa tietää poikansa kuolleen, jolloin hän itse sairastuu stressin takia ja joutuu psykiatriseen sairaalahoitoon.

## Teokset
* *Verden utenfor*, romaani Oslo: Oktober 2002 
* *Å drepe en drage*, romaani Oslo: Oktober 2004 
* *Forestill deg*, romaani Oslo: Oktober 2005 
* *Kjære gjetergutt*; romaani Oslo: Oktober 2006
* *Lykksalighet*; romaani Oslo: Oktober 2011
* *Et siste kyss*; romaani Oslo: Oktober 2012 
* *Singularitet*; romaani Oslo: Oktober 2018 

## Lähteet
Ranki

**Ranki** on sukunimi, joka on muun muassa seuraavilla suomalaisilla henkilöillä:

*Annamari Ranki (1955–2024), lääkäri ja iho- ja sukupuolitautiopin professori
*Matti Ranki (1926–2013), pankinjohtaja ja professori
*Merja Ranki (1955–2019), kuvanveistäjä
*Risto Ranki (s. 1948), kokoomuslainen kunnallispoliitikko ja sosiologi.
Syke (8. tuotantokausi)

Suomalaisen sairaalan traumaosastolle sijoittuvan **''[[Syke (televisiosarja)|Syke]]''-draamasarjan kahdeksannen tuotantokauden** julkaiseminen alkoi Nelonen Median maksullisessa suoratoistopalvelussa Ruutu+:ssa 12. kesäkuuta 2020. Kaudella on 24 jaksoa, jotka muodostavat 6 jaksokokonaisuutta.

Kauden kaksi ensimmäistä jaksoa esitettiin 12. kesäkuuta 2020 televisiossa Nelosella samana päivänä, kun maksullisena Ruudussa julkaistiin ensimmäiset neljä jaksoa. Sen jälkeen kauden esitys jatkui Ruudussa niin, että perjantaisin julkaistiin kaksi uutta jaksoa. Jaksojen julkaisu maksuttomassa Ruutu-palvelussa alkoi 14. joulukuuta 2020. Televisiossa jaksot esitettiin maalis-kesäkuussa 2021 Livillä. 

## Rooleissa

### Keskeisissä rooleissa

### Sivurooleissa

### Vierailevissa rooleissa

## Jaksot

## Keskeiset tekijät
* Ohjaajat: Toni Laine ja Annika Grof
* Pääkäsikirjoittajat: Anne Prokofjeff ja Hanna Leivonniemi
* Käsikirjoittajat: Antero Arjatsalo, Hannamaija Matila, Solina Riekkola, Ninni Saajola, Heikki Veijola ja Susanna Åke
* Stooritiimi: Antero Arjatsalo, Hannamaija Matila, Solina Riekkola, Ninni Saajola, Heikki Veijola ja Susanna Åke
* Kuvaaja: Antti Ruusuvuori
* Lavastaja: Pirjo Rossi
* Leikkaajat: Meri Itäkodes ja Jerem Tonteri
* Äänisuunnittelija: Tuukka Nikkilä
* Tuottaja: Lotta Westerberg
* Vastaavat tuottajat: Olli Haikka, Marko Talli ja Tea Panula (Nelonen Media)

## Lähteet

## Aiheesta muualla
* ''Syke'' Ruutu-palvelussa
Sahar Khodayari

**Sahar Khodayari** (persia: سحر خدایاری; persialainen ääntäminen: [sæhær xodɒjɒriː]; 1990 – 9. syyskuuta 2019) oli iranilainen nainen, joka tunnettaan mediassa nimellä sininen tyttö. Hän oli Esteghlal-jalkapallomaajoukkueen fani, joka yritti päästä joukkueen peliin naamioituneena mieheksi. 2. syyskuuta 2019 Khodayari sai oikeudessa tietää, että häntä uhkaa kuuden kuukauden vankeustuomio. Kun hän poistui oikeustalosta, hän sytytti itsensä tuleen talon edessä protestina. Hän kuoli vammoihinsa viikkoa myöhemmin 9. syyskuuta 2019. Khodayari nousi kuolemansa jälkeen symboliksi protestoinnille naisten alistamista vastaan Islamilaisissa tasavalloissa. 

Khodayarin kuolema herätti keskustelua ympäri maailmaa jalkapallofanien keskuudessa. Kuukausi Khodayarin kuoleman jälkeen Iran salli iranilaisten naisten pääsyn kansainvälisiin tapahtumiin jalkapallostadioneilla, kun Kansainvälinen jalkapalloliitto ilmoitti erottavansa maan liitosta, jos tilannetta ei muutettaisi. Naiset pääsivät ennen tätä viimeksi katsomaan pelejä ennen vuoden 1979 vallankumousta.

## Lähteet
Destiny (kappale)

**Destiny** on alankomaalaisen DJ-tuottaja Nicky Romeron sekä turkinsaksalaisen DJ-tuottaja Deniz Koyun kappale, jolla vierailee myös ruotsalainen laulaja-lauluntekijä Alexander Tidebrink. Sen julkaisi Protocol Recordings digitaalisesti ladattavana ja suoratoistettavana singlenä 17. huhtikuuta 2020. Kappaleen olemassaolo julistettiin heinäkuussa 2019, kun Romero soitti sen Tomorrowland 2019-tapahtumassa. Ennen singlejulkaisua Romero on soittanut kappaleen myös muun muassa Aviciin muistokonsertissa joulukuussa 2019. "Destiny" on tyylisuuntaukseltaan saanut vaikutteita lukuisista 2010-luvun alussa julkaistuista EDM-kappaleista.

## Kappalelista

**Digitaalinen lataus**

# Destiny (mukana Alexander Tidebrink) - 4:13
# Destiny (mukana Alexander Tidebrink)(Extended Mix) - 5:57

## Lähteet
Albert Holmström

**Albert Holmström** (21. lokakuuta 1876 Pietari, Venäjän keisarikunta – 16. huhtikuuta 1925 Helsinki) oli pietarinsuomalainen jalokiviseppä, joka omisti Pietarissa työhuoneen, jossa valmistettiin Fabergén koruja muun muassa Venäjän keisarilliselle perheelle. Hän oli isänsä August Holmströmin työn jatkaja.

## Nuoruus ja verstas Venäjällä
Albert Holmström syntyi vuonna 1876. Hän oli jalokiviseppämiesteri August Holmströmin ja Hilma Rosalien lapsi. Albertista tuli jo nuorena isänsä oppi-poika. Hän valmistui ensin kisälliksi ja suoritti sitten mestarintutkinnon. Albert olisi ilmeisesti alun perin halunnut tulla muusikoksi, ja hän oli taitava viulisti. Hän päätyi kuitenkin isänsä August Holmströmin seuraajaksi ja tuottavan verstaan johtajaksi. Ei ole tiedossa, kuinka kiivasta kamppailua uravaihtoehdoista käytiin, mutta joka tapauksessa August Holmströmin toive täyttyi, ja hänen pojastaan tuli hänen työnsä jatkaja.

Albert Holmström otti vastuun perheyrityksestä isänsä kuoltua vuonna 1903. Albert Holmström oli tarmokas johtaja, jonka ansiosta työhuone kukoisti. Siellä suunniteltiin ja valmistettiin monia laadukkaita töitä hänen ollessaan Fabergén jalokiviseppämestarina. Hyvinä vuosina työhuoneessa työskenteli 60 kisälliä ja oppipoikaa. Holmströmin lähin apulainen oli jalokiviseppämestari Lauri Antinpoika Ryynänen, joka oli työskennellyt Holmströmien yrityksessä vuodesta 1887.

Holmströmin työhuoneen toiminta oli varsin laajaa. Siellä valmistettiin muun muassa erilaisia jalokivikoruja: diadeemeja, kaulakoruja, rannekoruja ja riipuksia. Monet esineistä oli tilattu lahjaksi keisarilliselle perheelle. Holmström yritti lokakuun vallankumouksen jälkeen työskennellä jonkin aikaa uudelle hallinnolle. Hänen tavoitteenaan oli sopeuttaa työhuone lääkeruiskujen valmistukseen, mutta yritys epäonnistui.

## Suomessa
Holmström pakeni lopulta perheensä kanssa Suomeen. Hän oli naimisissa jalkaväen kenraali Aleksander Protsenkon tyttären Lidian kanssa. Holmströmin nuoruuden liitto Saara Maršakin kanssa oli päättynyt eroon. Albertin ja Lidian poika Edgar syntyi vuonna 1918. Suomeen perhe pääsi vuonna 1921. Samana vuonna Albert Holmström perusti Väinö Hollmingin kanssa kultasepänliikkeen Helsinkiin. Yrityksen tarkoituksena oli jatkaa korujen valmistusta. Toiminta oli kuitenkin vaatimatonta, ja se päättyi Holmströmin kuoltua äkillisesti vuonna 1925.

## Lähteet
* 
* 

### Viitteet
Nozomi Okuhara

**Nozomi Okuhara** (, 13. maaliskuuta 1995 Ōmachi) on japanilainen sulkapalloilija, olympiamitalisti ja maailmanmestari.

Okuhara on osallistunut urallaan kertaalleen olympialaisiin. Tämä tapahtui Rio de Janeiron olympialaisissa 2016, kun hän kilpaili kaksinpelissä. Hän voitti alkuerässään vietnamilaisen Vũ Thị Trangin ja indonesialaisen Lindaweni Fanetrin ja eteni pudotuspeleihin. Neljännesvälierissä Okuhara voitti eteläkorealaisen Bae Yeon-jun erin 2–0. Puolivälierissä hän kohtasi maannaisensa Akane Yamaguchi, jonka Okuhara voitti erin 2–1. Välierissä intialainen P. V. Sindhu oli parempi. Pronssiottelua ei koskaan pelattu kiinalaisen Li Xueruin vetäydyttyä turnauksesta polvivamman takia, joten Okuhara saavutti olympiapronssia.

Okuhara on voittanut urallaan maailmanmestaruuden vuonna 2017. Hänellä on myös MM-hopeaa vuodelta 2019. Kumpikin mitali on kaksinpelistä.

## Lähteet
Love You Forever

**Love You Forever** on alankomaalaisen DJ-tuottaja Nicky Romeron ja unkarilaisen DJ-tuottajaduo Stadiumxin kappale, jolla vierailee myös yhdysvaltalaislaulaja Sam Martin. Sen julkaisi Protocol Recordings digitaalisesti ladattavana ja suoratoistettavana singlenä 21. kesäkuuta 2019. Kappaleelle on toteutettu myös musiikkivideo, joka julkaistiin videopalvelu YouTubessa 9. heinäkuuta 2019. Videolla seurataan kolmea eri tarinaa, jotka kertovat siitä miten jo pienet hyvät teot voivat muuttaa elämää. 

## Kappalelista

**Digitaalinen lataus**

# Love You Forever (mukana Sam Martin) - 3:54
# Love You Forever (mukana Sam Martin)(Extended Mix) - 4:58

## Lähteet
Stadiumx

**Stadiumx** on unkarilainen DJ-tuottajaduo, joka soittaa ja tuottaa progressiivista housemusiikkia. Duon jäsenet ovat David (Dávid Nagy) ja Sully (Zsolt Milichovszki). Heidät tunnetaan parhaiten vuonna 2014 julkaistusta kappaleesta "Howl At The Moon" josta tuli Nicky Romeron avustuksella kansainvälinen menestys. Oman tuotantonsa lisäksi he ovat tehneet miksauksia muun muassa David Guettan, Cash Cashin ja Sultanin kappaleille.

## Diskografia

#### Singlet

* Howl At The Moon (Taylr Reneen kanssa) (2014)
* Rollerkraft (Muzzaikin kanssa) (2014)
* Ghost (Tom Swoon kanssa, mukana Rico & Miella) (2014)
* Wonderland (mukana Angelika Wee) (2015)
* Time Is On Your Side (Dzaskon kanssa, mukana Delaney Jane) (2015)
* Glare (Metrushin kanssa) (2015)
* Harmony (Nicky Romeron kanssa) (2015)
* Mombasa (2016)
* So Much Love (Muzzaikin kanssa) (2016)
* Another Life - Official Balaton Sound 2016 Anthem (Baha & Markquisin kanssa, mukana Delaney Jane) (2016)
* Deeper (Syskeyn kanssa) (2016)
* MASS (Metrushin kanssa) (2016)
* I Feel It All (Dzaskon kanssa) (2017)
* Last Night A D.J. Saved My Life (Muzzaikin kanssa) (2017)
* The Fall (mukana Bishop) (2017)
* Those Were The Days (Marc Scibilian kanssa) (2017)
* Spacebird (Metrushin kanssa) (2017)
* It's Not Right But It's Okay (2017)
* Dangerous Vibes (Going Deeperin kanssa, mukana MC Flipside) (2018)
* Thinking Of You (2018)
* Legend (2018)
* Do It Again (Metrushin kanssa, mukana BISHØP) (2018)
* Rise (Nicky Romeron kanssa, mukana Matluck) (2018)
* Want You (2018)
* Overload (Minguen kanssa) (2019)
* Love You Forever (Nicky Romeron kanssa, mukana Sam Martin) (2019)
* Getting Late (mukana Bishøp) (2019)
* Touch My Soul (2019)
* Where Are You Now (2019)
* We Are Life (Sebastian Wiben kanssa, mukana Mingue) (2019)
* Sweet Harmony (Luxin kanssa) (2020)

## Lähteet
Marjukka Korhonen

**Marjukka Korhonen** (s. 1968 Lappeenranta) on suomalainen kuvanveistäjä. Hän on valmistunut kuvataiteen maisteriksi vuonna 2001 Kuvataideakatemiasta, jossa hän opiskeli vuosina 1988–1993. Korhonen opiskeli myös Repin-instituutissa Pietarissa vuonna 1994. Korhosen tuotannon skaala on laaja. Se ulottuu yksittäisistä veistoksista laajoihin julkisen ympäristön suunnittelutöihin.

## Julkisia teoksia
Korhosen ympäristöteoksiin kuuluu muun muassa vuonna 1997 Imatralle valmistunut *Imandra Idäntie*, joka ulottuu noin kymmenen kilometrin matkalle Vuoksenniskan moottoritien varrella eli valtatiellä 6 Mansikkakosken ja Kaukopään välillä. Ympäristöteoksen tilasi Kaakkois-Suomen tiepiiri. *Imandra Idäntie* -projekti alkoi vuonna 1994. Sen kanssa osittain samaan aikaan vuosina 1996–1998 valmistuivat myös (silloisen) maantie 396:n (Pietarintien)  ympäristötaideteokset Imatralle. Korhonen sai näistä molemmista töistä vuonna 1996 Kaakkois-Suomen rakennus- ja ympäristötaidepalkinnon, jonka myöntää Kaakkois-Suomen taidetoimikunta ja Kaakkois-Suomen Arkkitehdit SAFA.

Vuonna 2010 valmistuivat Liikenneviraston tilaamat kaksi ympäristökohdetta Kemissä valtatie 4:llä: *Valoportti*-teos, jonka Korhonen suunnitteli yhteistyössä TaM Mari Siikosen, valosuunnittelija Ari Peltolan ja DI Antti Karjalaisen kanssa ja Korhosen suunnittelema *Hetki Kemissä*, joka käsitti kolme valtatie 4:n alikulkukäytävää.

Osana Tampereen Vuoreksen asuinalueen taideohjelmaa paljastettiin vuonna 2012 teos *Kuusen Silmu*, jonka Korhonen suunnitteli yhdessä WSP Groupin työryhmän kanssa Lappeenrannan Vapaudenaukio–Paasikivenpuiston uudistamisen yhteydessä paljastettiin vuonna 2016 teos *Ydinperhe; sisko- ja velipuoli*

Viimeisimpiä teoksia on Vantaan Keimolanmäkeen toteutettu ympäristöteos. Hankkeessa Keimolan moottoriradan ilkivallan runtelema valvontatorni muuntui interaktiiviseksi valo-äänitaideteokseksi, jota yleisö voi ”soittaa”. Teoksen nimi on *Ombra* ja se paljastettiin vuonna 2019. Valvontatornin uudistamiseksi järjestettiin suunnittelukilpailu, ja toteutunut teos on Marjukka Korhosen johtaman WSP Groupin suunnitteluryhmän ehdotus. Teoksen äänisuunnittelusta vastasi Markus Raivio. Keimolan valvontatorni valmistui vuonna 1966 ja sen suunnitteli arkkitehti Dag Englund.

Seinäjoen rautatieaseman tunnelissa sijaitsee teos *Kaninkolo ja maailmanpyörä.*

## Kuvia julkisista teoksista

Tiedosto:Marjukka Korhonen ja Kuusen silmu 2012.JPG|*Kuusen Silmu*, 2012, Tampere.
Tiedosto:Marjukka Korhonen+Markus Raivio - Ombra - 2019 - Lincolninaukio, Keimolanmäki - Vantaa - 2.jpg|yhdessä Markus Raivion kanssaa, *Ombra*, 2019, Vantaa.
Tiedosto:Marjukka Korhonen+Markus Raivio - Ombra - 2019 - Lincolninaukio, Keimolanmäki - Vantaa - 3.jpg|*Ombra*, 2019, Vantaa. Osakuva: *Ombran* äänien ohjauslaitteet.
Tiedosto:Marjukka Korhonen Istuinveistokset 2016 2019.jpg|*Istuinveistokset* (osa) 2016-2019, Helsinki.


## Lähteet
Do It Again

**Do It Again** on yhdysvaltalaisen laulaja-lauluntekijä Pia Mian kappale, jolla vierailevat myös yhdysvaltalaiset laulaja-lauluntekijät Chris Brown ja Tyga. Sen julkaisi Interscope Records artistin debyyttistudioalbumin johdantosinglenä 4. toukokuuta 2015. Kappaleen ovat sanoittaneet Pia Mia Perez, Jerry Afemata, George Veikoso, Nic Nac, Marc Griffin sekä Tyga, joista Nic Nac myös tuotti sen. Kappale mukailee hyvin paljon J Boogin vuonna 2010 julkaistun kappaleen "Let's Do It Again" kertosäettä.

Kappale nauhoitettiin alun perin vuonna 2013, kun Perez päätti toteuttaa uudelleen J Boogin kappaleen "Let's Do It Again" oltuaan tämän esityksessä Guamissa. Myöhemmin hänen ollessa studiolla Nic Nacin kanssa Brown ja Tyga kuulivat kappaleen ja kysyivät Pereziltä jos he voisivat olla mukana sen teossa. "Do It Again" sai pääosin positiivisen vastaanoton musiikkikriitikoilta. Kappaleelle on toteutettu myös musiikkivideo, joka kuvattiin Kalifornian Malibussa sijaitsevalla rannalla. Video julkaistiin 26. kesäkuuta 2015.

## Lähteet
Berylliumkarbidi

**Berylliumkarbidi** (Be2C) on beryllium- ja karbidi-ionien muodostama epäorgaaninen ioniyhdiste. Yhdistettä voidaan käyttää ydinvoimatekniikassa.

## Ominaisuudet, valmistus ja käyttö
Berylliumkarbidi on huoneenlämpötilassa keltaista tai oranssinpunaista kiteistä ainetta. Yhdiste reagoi veden kanssa, jolloin muodostuu hitaasti berylliumoksidia ja metaania. Happojen kanssa reaktio on nopeampi. Väkevät ja kuumat emäkset liuottavat ainetta, jolloin muodostuu beryllaatti-ioneja (BeO22-). Berylliumkarbidi on hyvin kovaa ja on kovuudeltaan lähellä piikarbidia.

Berylliumkarbidia valmistetaan kuumapuristamalla berylliumin ja hiilen seosta noin 900&nbsp;°C:n lämpötilaan. Toinen yleisesti käytetty tapa on berylliumoksidin ja hiilen välinen reaktio yli 1&nbsp;500 °C:n lämpötilassa.
:2 Be + C → Be2C
:2 BeO + 2 C →  Be2C + CO2

Berylliumkarbidia voidaan käyttää ydinreaktorien ytimissä.

## Lähteet
Esa Vehkaoja

**Esapekka Juhaninpoika Vehkaoja** (s. 21. heinäkuuta 1967) on suomalainen eversti ja puolustusvoimien tiedustelulaitoksen (PVTIEDL) johtaja.

## Koulutus
Vehkaoja on suorittanut yleisesikuntaupseerin tutkinnon vuonna 2001.

## Ura
* Sektorijohtajana puolustusvoimien pääesikunnassa
* Puolustusasiamiehenä Ranskassa
* Apulaisosastopäällikkönä pääesikunnan tiedusteluosastolla
* Puolustusvoimien tiedustelulaitoksen (PVTIEDL) johtaja 1.3.2020–

## Muuta
Vehkaojaa on kuultu asiantuntijan roolissa muun muassa hallituksen esityksissä eduskunnalle laiksi sotilastiedustelusta.

## Ylennykset
* Everstiluutnantti 2008
* Eversti 2016

## Lähteet
Martin Regborn

**Martin Regborn** (s. 1992 Huddinge) on ruotsalainen suunnistaja. 

Edinburghin MM-kilpailuissa 2024 Regborn saavutti sprintin maailmanmestaruuden. Kuopion MM-kilpailuissa 2025 Regborn saavutti pitkällä matkalla hopeaa. Jesenikin EM-kilpailuissa 2016 hän oli pitkällä matkalla kolmas. Viron EM-kilpailuissa 2022 hän voitti pitkän matkan kilpailun. Italian EM-kilpailuissa 2023 hän oli voittaneessa Ruotsin sprinttiviestijoukkueessa. Belgian EM-kilpailuissa 2025 hän oli mukana Ruotsin kolmanneksi tulleessa sprinttiviestijoukkueessa. 

Juniorien MM-kilpailuista hänellä on pitkän matkan neljäs sija Kosicesta vuodelta 2012. Regborn on voittanut urallaan yhden suunnistuksen maailmancupin osakilpailun ja sijoittunut kerran kolmanneksi.

## Lähteet
* http://runners.worldofo.com/martinregborn.html

### Viitteet
Anna Gyldenär

**Anna Gyldenär** (noin 1632) oli suomalainen seikkailija. Hän oli syntynyt Espoossa, jossa hänen isänsä Antti Gyldenär oli maanomistajana. Hän joutui naimisiin erään kapteeni Antti Hochmuthin kanssa. Matkalla Ruotsissa Norrköpingissä ollessaan 1658 Gyldenär rupesi sanomaan itseänsä Kristiina-kuningattareksi, joka muka nyt palasi kotimaahan. Vangittuna hän tunnusti näin tehneensä ainoastaan kyytihevosia jouduttaaksensa ja suurempaa arvonantoa saadaksensa ja saaneensa virikkeen siten, että eräs talonpoika oli sanonut häntä kuningattaren näköiseksi. Götan hovioikeus tuomitsi hänet 28 päivän vesi- ja leipävankeuteen sekä valtakunnasta karkotettavaksi. Sen enempää ei hänestä ole tietoa.

Yhden tiedon mukaan isä omisti Espoossa Albergan tai Kilon kartanon. Toisen tiedon mukaan hänen isänsä Anders Gyldenär olisi ollut Albergan säterin omistajan Johan Gyldenärin veli.

## Lähteet

## Aiheesta muualla
Chosen Jacobs

**Chosen Jacobs** (s. 1. heinäkuuta 2001 Springfield, Massachusetts) on yhdysvaltalainen näyttelijä. Hänet tunnetaan Will Groverin roolista televisiosarjassa *[[Havaiji 5-0]]* (2016–2018) ja Mike Hanlonin roolista elokuvassa *[[Se (vuoden 2017 elokuva)|Se]]* (2017).

Massachusettsissa syntynyt ja Atlantassa kasvanut Jacobs aloitti esiintymisuransa jo hyvin nuorena Hän liittyi Georgia Choir Boys -kuorooon 6-vuotiaana ja kiersi pian maailmaa yhtenä yhtyeen nuorimmista laulajista. Hän piti esiintymisestä ja alkoi myös näytellä, ensin musikaaleissa kuten  "Kuningas ja minä", "Into the Woods" ja "Hairspray". Hän halusi elokuva- ja tv-rooleihin, ja muutti äitinsä kanssa Hollywoodiin, missä hän pääsi television ja lyhytelokuvien pikkurooleihin 2015 ja 2016, ja sitten jo suurempiin osiin.

## Filmografia

## Lähteet

## Aiheesta muualla
*
Remdesiviiri

**Remdesiviiri** on Gilead Sciences -lääkeyhtiön kehittämä lääkeaine, joka on tarkoitettu virustautien hoitoon. Lääke pysäyttää viruksia estämällä niiden RNA-ketjujen toiminnan. Alkuaan lääke kehitettiin hepatiitti C:n hoitoon. Tämän jälkeen sitä kokeiltiin ebolan hoidossa. Kongon demokraattisen tasavallan ebolaepidemian 2018– aikana tehdyissä kliinisissä kokeissa testatuista neljästä ebolan lääkehoidosta kaksi (REGN-EB3, mAb114) havaittiin kuitenkin merkitsevästi paremmaksi kuin remdesiviiri ja ZMapp.

Remdesiviiriä on kokeiltu myös muita viruksia vastaan, kuten SARS, MERS ja SARS-CoV-2. Alustavien, vielä epävarmojen tutkimustulosten mukaan lääke saattaa auttaa joissain vaikeissa COVID-19-tapauksissa. Lääke on mukana Maailman terveysjärjestön WHO:n kokeilussa ja sitä on tutkittu satunnaistetuissa kokeissa lumelääkettä vastaan. Kiinalaisten tekemän tutkimuksen mukaan remdesiviiri ei auta vakavasti sairastuneita COVID-19-potilaita. Euroopan komissio antoi 3. heinäkuuta 2020 ehdollisen luvan käyttää remdesiviiriä EU-maissa vaikeasti sairaiden COVID-19-potilaiden hoidossa.

8. lokakuuta 2020 Euroopan komissio ilmoitti sopineensa 500 000 hoitoannoksen ostamisesta Gileadilta. Nämä Euroopan komission ostamat lääkkeet aiottiin jakaa 27 EU-maan, kuuden Balkanmaan, Ison-Britannian ja Euroopan talousalueen jäsenmaiden kesken COVID-19:n hoitoon näissä maissa.

Remdesiviirin kemiallinen kaava on C27H35N6O8P, moolimassa 602,6&nbsp;g/mol ja CAS-numero 1809249-37-3.

## Lähteet

## Aiheesta muualla
*PubChem: Remdesivir 
*DrugBank: Remdesivir
Inazawa

**Inazawa** () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin luoteisosassa Nōbin tasangolla. Lännessä se rajautuu Kisojokeen ja Gifun prefektuuriin. Inazawassa on 136&nbsp;467 asukasta (huhtikuussa 2020) ja sen pinta-ala on 79,35 neliökilometriä.

Asutus Inazawan alueella on vanhaa. Siellä sijaitsivat muinoin Owarin provinssin pääkaupunki (*[[kokufu]]*) ja provinssitemppeli. Myöhemmin Edo-kaudella paikkakunta kehittyi Mino-kaidō-tiereitin varren postiasemana (Inaba-juku). Kaupunkioikeudet osana Japanin nykyistä kunnallishallintoa Inazawa sai kuntaliitoksen yhteydessä vuonna 1955. Kaupunki laajeni huomattavasti länteen vuonna 2005, kun siihen liitettiin Heiwan ja Sobien maaseutukaupungit. Se on kasvanut läheisen Nagoyan esikaupunkina, jonne on sijoittunut esimerkiksi metalli- ja tekstiiliteollisuutta. Maaseutumaisilla alueilla viljellään etenkin puuntaimia ja vihanneksia, kuten pinaattia ja munakoisoja. Siellä tuotetaan myös eniten neidonhiuspuun siemeniä (*ginnan*) Japanissa.

Inazawan nähtävyyksiin kuuluu Owari Ōkunitama-jinjan pyhäkkö, joka tunnetaan ”alastonfestivaalistaan” (Kōnomiya hadaka-matsuri). Sitä on vietetty 700-luvulta saakka. Kaupungin rakennettua kulttuuriperintöä edustavat myös Yawase-kannonin, Mantoku-jin ja Shōkai-jin buddhalaiset temppelit. Inazawaa palvelevat JR Tōkain Tōkaidō-päälinja sekä Nagoya-rautateiden Nagoya-päälinja ja Bisai-linja.

## Kuvia

Tiedosto:Kōnomiya, Inazawa4.jpg|Kōnomiyan rautatieaseman edustaa
Tiedosto:Owari-kokubunji hondou.JPG|Owari Kokubun-ji
Tiedosto:Mitsubishi Elevator of SOLAE Test Tower 2010-2-27.JPG|Solaé-koetorni
Tiedosto:Konomiya Hadaka Matsuri - 12.jpg|Kōnomiya hadaka-matsuri
Tiedosto:Nagoya Bunri University FLOS building ac (1).jpg|Nagoyan Bunri-yliopisto


## Lähteet

## Aiheesta muualla

* Kaupungin internetsivut
Hanna Suutela

**Hanna Maria Suutela** (s. 29. elokuuta 1967 Helsinki) on suomalainen teatterintutkija, tietokirjailija ja käsikirjoittaja. Hän on toiminut vuodesta 2005 teatterin ja draaman tutkimuksen professorina Tampereen yliopistossa. Syyskuusta 2019 hän on toiminut myös dramaturgina Tampereen Työväen Teatterissa. Suutelasta tuli Tampereen Työväen Teatterin väliaikainen taiteellinen johtaja, kun aikaisempi johtaja Otso Kautto teatterin toimitusjohtajan ja taiteellisen johtajan tehtävistä.

## Ura
Hanna Suutela kirjoitti ylioppilaaksi Joensuun yhteiskoulusta 1986 ja väitteli 1999 Helsingin yliopistossa teatteritieteen oppiaineessa. Hänen väitöskirjansa otsikko on *Millä asialla ollaan? Viimeiset kiusaukset Sakari Puurusen ohjaamana 1975–1984.* Tutkijana Suutelaa on kiinnostanut muun muassa naisnäyttelijöiden asema teatterihistoriassa sekä harrastajateatteritoiminta. Vuonna 2019 Suutela toimitti ensimmäisen sairaalaklovnitoimintaa käsittelevän kokoomateoksen *Sairaalaklovnit Suomessa*.

Suutela on yksi *Nahkatakkinen tyttö* -nuorisomusikaalin käsikirjoittajista. Musikaalin kantaesitys oli Vaskivuoren lukiossa 2014. Kevääseen 2020 mennessä siitä on tehty kahdeksan tuotantoa, ja se on kerännyt kiittäviä arvioita. Lisäksi Suutela on käsikirjoittanut nuorisomusikaalit *Hullu Prinssi*, *Tunteellinen kone* – joka voitti Suomen harrastajateatteriliiton kantaesityspalkinnon 2021 – sekä *Lätkä The Musical*.

## Tunnustuksia
Vuonna 1985 Suutela voitti toisen asteen opiskelijoille suunnatun kirjallisuusesseekilpailun Pikku-Finlandian.

## Julkaisuja
*
*
*
*
*
*
*

## Lähteet
Hani Hanjour

**Hani Saleh Hasan Hanjour** (30. elokuuta 1972 Taif, Saudi-Arabia – 11. syyskuuta 2001 Arlingtonin piirikunta, Virginia, Yhdysvallat) oli saudiarabialainen terroristi ja yksi viidestä American Airlinesin lennon 77 kaappaajasta. Hän toimi lentäjänä kyseisellä lennolla ja ohjasi lentokoneen päin Pentagonia Virginiassa.

Hanjour oli ottanut lentotunteja Yhdysvalloissa 1996 ja 1999. Ensimmäinen kurssi ei johtanut lupakirjaan, koska hän ei ollut tarpeeksi taitava. Toisella kerralla saatu lupakirja meni pois voimasta, koska hän ei esittänyt vaadittua lääkärintodistusta.

## Lähteet
Majed Moqed

**Majed Mashaan Ghanem Moqed** (18. kesäkuuta 1977 Al-Nakhil, Saudi-Arabia  – 11. syyskuuta 2001 Arlingtonin piirikunta, Virginia, Yhdysvallat) oli saudiarabialainen terroristi ja yksi viidestä American Airlinesin lennon 77 kaappaajasta. Hani Hanjour ohjasi koneen päin Pentagonia Virginiassa.

## Lähteet
Chris Gascoyne

**Christopher Gascoyne** (s. 31. tammikuuta 1968) on englantilainen näyttelijä, joka tunnetaan roolistaan Peter Barlowna saippuaooppera Coronation Streetissä. Hän on ollut mukana sarjassa vuodesta 2000 ja on seitsemäs kyseistä roolihahmoa esittänyt näyttelijä. Hän on näytellyt myös muun muassa sarjoissa *[[Murdochin murhamysteerit]]* ja *[[Casualty]]*.

## Lähteet
Different World (Alan Walkerin kappale)

**Different World** on norjalaisten DJ-tuottajien Alan Walkerin, K-391:n sekä norjalaisartisti Sofia Carsonin kappale, jolla vierailee myös kiinalainen DJ-tuottaja CORSAK. Sen julkaisi Sony Music Walkerin samannimiseltä debyyttistudioalbumilta 30. marraskuuta 2018. Kappaleen on sanoittanut ruotsalainen Grammis-ehdokkaaksi päässyt lauluntekijä Shy Martin yhdessä Fredrik Borch Olsen, Gunnar Greven, Magnus Bertelsenin, James Daniel Njie Eriksenin, Kenneth Nilsenin, Marcus Arnbekin ja Mengzhou Hun kanssa. Se julkaistiin kappaleeseen liittyvän "#CreateADifferentWorld"-nimisen kampanjan ohessa, jolla Walker varoittaa ja ilmaisee huolensa ilmastonmuutoksesta. Kappale on päässyt listoille Norjassa, Ruotsissa, Suomessa, Sveitsissä, Tšekissä ja Yhdysvalloissa.

## Lähteet
Sabine M. Gruber

**Sabine M. Gruber** (s. 9. helmikuuta 1960 Linz) on itävaltalainen kirjailija ja musiikkitoimittaja.

Sabine Gruber opiskeli ranskaa ja venäjää Wienin yliopistossa. Samalla hän opiskeli Wienin yliopistossa myös pianonsoittoa ja laulua. Vuosina 1980–2012 hän oli Arnold Schoenberg -kuoron jäsen. Gruber työskenteli aluksi kirjallisuuden kääntäjänä ja vuosina 1988–1993 copywriterina. Nykyään hän on freelance-kirjailija ja musiikkitoimittaja, ja asuu Klosterneuburgissa lähellä Wieniä.

Gruberin debyyttiromaani *Der Schmetterlingsfänger* julkaistiin vuonna 1999. Romaani kuvaa nuoren miespianistin rakkautta alaikäiseen soitto-oppilaaseen. Vuonna 2002 hän julkaisi teoksen *Unmöglichkeiten sind die schönsten Möglichkeiten*, joka kertoo kapellimestari Nikolaus Harnoncourtin elämästä.  Vuonna 2003 seurasi *Michaels Verführung*, romaani, joka paljastaa mainosmaailman sisäiset mekanismit. Romaani *Kurzparkzone* (2010) on käänteinen peiliromaani, jossa Gruber kertoo epäonnistuneesta rakkaussuhteesta. Teoksen luvut voidaan kuitenkin lukea käänteisessä järjestyksessä.

Kirjailija kirjoittaa myös musiikkiesseitä aikakauslehdille sekä arviointeja konsertti- ja oopperaohjelmista. Hän on saanut vuonna 2002 tunnustuspalkinnon *Anerkennungs-preis für Literatur des Landes Niederösterreich*.

## Teokset
* *Der Schmetterlingsfänger*. Romaani. Oerindur Verlag, 1999, .
* *Unmöglichkeiten sind die schönsten Möglichkeiten. Die Sprachbilderwelt des Nikolaus Harnoncourt*. Musiikkitietokirja. 2002, .
* *Michaels Verführung*. Romaani. 2003, .
* *Mit einem Fuß in der Frühlingswiese. Ein Spaziergang durch Haydns „Jahreszeiten“.* Musiikkitietokirja. 2009, .
* *Kurzparkzone*. Romaani. 2010, .
* *Beziehungsreise*. Romaani. 2012, .
* *Chorprobe*. Romaani. 2014, .
* *111 Orte der Musik in Wien, die man erlebt haben muss*. Matkaopas. Emons 2018, .
* *111 Orte im Wienerwald, die man gesehen haben muss*. Matkaopas. Emons 2020, 

## Lähteet

## Aiheesta muualla
* Sabine M. Gruberin kotisivu.
Zhao Yunlei

**Zhao Yunlei** (, s. 25. elokuuta 1986 Yichang) on kiinalainen sulkapalloilija, olympiavoittaja ja maailmanmestari.

Zhao on osallistunut kahdesti olympialaisiin. Ensimmäisen kerran hän oli mukana Lontoon olympialaisissa, jossa hän osallistui sekä naisten nelinpeliin ja sekanelinpeliin. Nelinpelissä hän pelasi Tian Qingin kanssa. He voittivat alkulohkossaan hongkongilaiset Poon Lok Yanin ja Tse Ying Suetin sekä japanilaiset Miyuki Maedan ja Satoko Suetsuna. Vaikka he hävisivät tanskalaispari Christinna Pedersen-Kamilla Rytter Juhlille, he pääsivät pudotuspeleihin. Puolivälierissä he voittivat taiwanilaiset Cheng Wen-hsingin ja Chien Yu-chinin. Välierissä kiinalaiset voittivat venäläiset Nina Vislovan ja Valeria Sorokinan. Loppuottelussa Zhao ja Tian voittivat japanilaiset Mizuki Fujiin ja Reika Kakiiwa erin 2–0. Sekanelinpeliin hän osallistui Zhang Nanin parina. He voittivat alkulohkonsa kaikki kolme ottelua. Puolivälierissä he voittivat tanskalaiset Thomas Laybournin ja Rytter Juhlin. Välierissä he voittivat myös tanskalaiset Joachim Fischer Nielsenin ja Pedersenin. Loppuottelussa he kohtasivat kiinalaisparin Xu Chen-Ma Jin, jotka Zhao ja Zhang voittivat erin 2–0. Rio de Janeiron olympialaisissa 2016 hän pelasi vain sekanelinpelissä. Hän pelasi jälleen Zhangin parina. He voittivat alkulohkossaan kaikki kolme ottelua. Puolivälierissä Zhang ja Zhao voittivat japanilaiset Kenta Kazunon ja Ayane Kurihara, mutta välierissä indonesialaispari Tontowi Ahmad-Liliyana Natsirin oli parempi erin 2–0. Pronssiottelussa Zhang ja Zhao voittivat kiinalaiset Xu Chenin ja Ma Jinin.

Zhao on myös moninkertainen maailman- ja Aasian-mestari. Hän on voittanut urallaan viisi MM-kultaa, kaksi MM-hopeaa ja kolme MM-pronssia. Aasian-mestaruuksia hänellä on neljä.

Zhao lopetti kilpailu-uransa vuonna 2016. Myöhemmin hän on toiminut valmentajana.

## Lähteet

## Aiheesta muualla
Ziad Jarrah

**Ziad Samir Jarrah** (11. toukokuuta 1975 Beirut, Libanon – 11. syyskuuta 2001 Shanksville, Somersetin piirikunta, Pennsylvania, Yhdysvallat) oli libanonilainen terroristi ja yksi neljästä United Airlinesin lennon 93 kaappaajasta. Hän toimi lentäjänä kyseisellä lennolla, joka ei kuitenkaan saavuttanut kohdettaan, koska matkustajat rupesivat taistelemaan kaappaajia vastaan. Lentokone syöksyi pellolle Pennsylvaniassa ja kaikki koneessa olleet 44 ihmistä saivat surmansa.

## Lähteet
Kalvasryhäkäs

**Kalvasryhäkäs** (*Cystoderma carcharias*) ryhäkkäisiin kuuluva sienilaji, jonka lakki on kupera ja keskuskohoumallinen. Lakki on väriltään harmaanpunertava ja leveydeltään on 3–6 senttimetriä. Heltat ovat valkoisia, kapeatyvisiä ja melko tiheitä. Sienen jalka on 4–8 senttimetriä pitkä ja siinä on kaulusmainen rengas. Jalka on renkaan alapuolelta jyväksinen ja lakin värinen ja renkaan yläpuolelta vaalea. Sienen malto on valkoista. Kalvasryhäkäs kasvaa yleisenä koko Suomessa seka- ja kangasmetsissä, niityillä ja pihapiireissä. Kasvuaika on syyskuusta lokakuuhun. Kalvasryhäkäs ei ole ruokasieni, ja se on luokiteltu Suomessa elinvoimaiseksi lajiksi.

## Lähteet

## Aiheesta muualla
* Laji.fi: Kalvasryhäkäs
Ingeborg Gyldenär

**Ingeborg Gyldenär** (k. 1670-luvulla) oli majuri Johan Gyldenärin ja Elin Arvintytär Hornin tytär. Hän on tullut tunnetuksi vuoden 1658 alussa solmimastaan avioliitosta serkkunsa, sittemmin laamanni Arvid Hornin kanssa. Avioliitto herätti aikoinaan suurta huomiota. Gyldenär oli silloin leskenä luutnantti Creutzhammarin jälkeen, jonka kanssa hän oli ollut kaksi vuotta naimisissa. Koska asianomaiset olivat serkuksia, olisi avioliittoon tarvittu erityinen kuninkaan lupa, mutta tästä he eivät välittäneet, ehkäpä siitäkin syystä, että heidän vanhempiensa kerrotaan olleen tuumaa vastaan, ja Arvid Horn tuotti ilman muuta morsiamensa Lahdenpohjan kartanoon, vei väkisin rekeensä ja sieppasi Lohjan pappilasta erään siellä oleskelleen virattoman pappismiehen ja piti häntä luonaan viikon päivät, niin kauan, että sai hänet taivutetuksi vihkimään heidät yhteen. Hovioikeus tarttui asiaan ja Turun tuomiokapituli katsoi, että avioliitto oli julistettava laittomaksi. Gyldenär ja Horn jäivät kuitenkin aviopuolisoiksi, luultavasti suoritettuaan jonkun sakkomäärän vallattoman tekonsa sovitukseksi.

## Lähteet
Goh Liu Ying

**Goh Liu Ying** (; 30. toukokuuta 1989 Alor Gajah) on malesialainen sulkapalloilija, olympiamitalisti ja maailmanmestari.

Goh on osallistunut urallaan kahdesti olympialaisissa sekanelinpeliin. Lontoon olympialaisissa 2012 hän pelasi Chan Peng Soonin parina. He hävisivät kaikki kolme alkulohkonsa ottelua. Neljä vuotta myöhemmin Rio de Janeirossa he pelasivat jälleen parina. He voittivat alkulohkossaan thaimaalaiset Bodin Isaran ja Savitree Amitrapain sekä australialaiset Robin Middletonin ja Leanne Choon. He kuitenkin hävisivät indonesialaisparille Tontowi Ahmad-Liliyana Natsir, mutta kaksi voittoa riitti pudotuspeleihin. Puolivälierissä he voittivat Robert Mateusiakin ja Nadieżda Zięban. Välierissä malesialaiset voittivat kiinalaiset Xu Chenin ja Ma Jin. Goh ja Chan kohtasivat Ahmadin ja Natsirin jälleen loppuottelussa, mutta indonesialaiset olivat parempia erin 2–0.

Goh on saavuttanut useita turnausvoittoja BWF:n alaisissa turnauksissa. Hänellä on myös maailmanmestaruus vuodelta 2010 sekanelinpelistä.

## Lähteet
Cornelia Travnicek

**Cornelia Travnicek** (s. 22. tammikuuta 1987 Sankt Pölten) on itävaltalainen kirjailija.

Travnicek opiskeli sinologiaa ja tietotekniikkaa Wienin yliopistossa. Hänen proosadebyyttinsä ilmestyi tammikuussa 2008 nimellä *Aurora Borealis*. Sitä seurasi raportti *Die Asche meiner Schwester* puoli vuotta myöhemmin. Keväällä 2008 hänelle myönnettiin Theodor Körnerin promootiopalkinto kolmannesta kirjastaan *Chucks*. Se voitti yleisöpalkinnon Ingeborg Bachmann -kilpailussa 2012. Kirjailijanuransa lisäksi hän työskentelee osa-aikaisena tutkijana virtuaalitodellisuus- ja visualisointiyrityksessä Wienissä.  Travnicekin romaani *Feenstaub* (2020) perustuu Peter Panin tarinaan. Lapsikauppias saa kiinni kolme poikaa, joita hän käyttää hyväkseen. Keijun taikapöly on tarinan tärkeä osanen. 

Romaani *Chucks* tehtiin vuonna 2015 elokuvaksi, jossa kirjailija on kahdessa cameoroolissa. Montrealin elokuvajuhlilla 2015 elokuva voitti yleisöpalkinnon.  

Vuonna 2017 Travnicek valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa. 

## Teokset
* *Aurora Borealis. Proosaa.* Edition Linz, Linz 2008. 
* *Die Asche meiner Schwester*. Raportti. Literaturedition Niederösterreich, St. Pölten 2008. 
* *Spannung spiel und schokolade*. Kollaasi. Edition Thurnhof, Horn 2008. 
* *Fütter mich*. Proosaa. Skarabaeus Verlag, Innsbruck 2009. 
* *Chucks*. Romaani. DVA, München 2012. 
* *Wir leben im Nordlicht*. Raportti. DVA E-Book, München 2014. 
* *Mindestens einen der weißen wale.* Runoja. Berger, Horn 2015. 
* *Junge Hunde.* Romaani. DVA, München 2015. 
* *Mit maximaler Reisegeschwindigkeit.* Proosaa. Literatur-Quickie, Hamburg 2016, 
* *Parablüh. Monologe mit Sylvia.* Runoja. Limbus Verlag, Innsbruck 2017, 
* *Zwei dabei.* Lasten kuvakirja. Kuvitus Birgitta Heiskel, Picus Verlag, Wien 2019, 
* *Die sieben Leben der Marie Schwarz*. Muut tekijät Vea Kaiser, Eva Rossmann, Gertraud Klemm, Lydia Mischkulnig, Angelika Reitzer ja Doris Knecht. Molden/Styria, Wien 2020, 
* *Feenstaub*, Romaani, Picus Verlag, Wien 2020, 

## Lähteet
Jakelumuuntaja

**Jakelumuuntaja** on sähkölaite, joka muuntaa sähkövirran jännitteeltään sopivaksi kotitalouksille. Jakelumuuntajat pientehomuuntajia, jotka yleisemmin rakennetaan öljyeristeisiksi. Toinen vaihtoehto on valuhartsieriste. Muuntajatyyppejä ovat paisuntasäiliölliset, hermeettisesti suljetut ja valuhartsieristeiset jakelumuuntajat.

## Lähteet
Meleagros Gadaralainen

**Meleagros Gadaralainen** (, , noin 140 eaa. – 70 eaa.) oli antiikin kreikkalainen runoilija, joka kokosi ensimmäisen laajan kokoelman epigrammeja. Tämä antologia oli ensimmäinen niistä kokoelmista, joista myöhemmin yhdistettiin *[[Kreikkalainen antologia]]*. Sana ”antologia” tulee kokoelman alkurunosta, jossa Meleagros vertaa jokaista runoilijaa kukkaan tai yrtinoksaan, ja kutsuu kokoelmaa niistä punotuksi kukkaseppeeleeksi. Kreikan *anthologia* tarkoittaa kukkakokoelmaa. Meleagros ei järjestänyt kokoelmaa runojen tekijän vaan aiheen mukaan, ja lisäsi usein varhaisempien runojen perään omiaan. Kaikkiaan kokoelmassa oli arviolta  säettä.

Meleagros syntyi Gadarassa, asui Tyroksessa ja Kosin saarella. Gadara oli alkuperältään hellenistinen kaupunki, ja sen kreikankielinen yhteisö säilyi kristinuskon ajalle asti. Meleagroksen vanhemmat kuuluivat kaupungin hyväosaisiin. Hänen isänsä nimi oli Eukrates. Meleagros itse oli luultavasti kaksikielinen, mutta hänen teksteissään ei juuri ole tunnistettavia syyrialaisia aineksia. Poikkeuksena on Kevätruno, joka kuvaa kotiseudun maisemia, ja saattaa pohjautua syyrialaiseen kansanrunouteen. Kirjoittaessaan antologiaansa Meleagros asui jo Kosilla.

Meleagros kirjoitti lukuisia omia epigrammeja eri tyylilajeissa: kuvailevia, muistelevia ja eroottisia. Lisäksi hän kirjoitti filosofisia esseitä, joista on säilynyt jälkipolville vain kaksi mainintaa. Hänet mainitaan kyynikkona, ja kyynisyys filosofisena käsitteenä näkyy myös hänen runoissaan.

## Lähteet
Emma-gaala 2020

**Vuoden 2020 Emma-gaala** järjestettiin Helsingin Hartwall Arenalla 8. helmikuuta 2020. Gaalassa jaettiin Emma-palkinnot vuoden 2019 menestyneimmille artisteille ja musiikkialan ammattilaisille. Vuoden 2020 Emma-gaala oli järjestyksessään 34:s. Palkintoja jaettiin 23:ssa eri ehdokassarjassa. Gaala esitettiin televisiossa Nelosella, ja sen juonsi Heikki Paasonen.

Ehdokkaat julkistettiin 12. joulukuuta 2019. Eniten ehdokkuuksia sai JVG, joka oli ehdolla kuudessa ehdokassarjassa. Viisi ehdokkuutta saivat Chisu, Gettomasa, Ellinoora ja Lauri Tähkä. Eniten palkintoja sai JVG (neljä Emmaa) ja toiseksi eniten Lauri Tähkä (kolme Emmaa).

## Voittajat ja ehdokkaat

* Vuoden myydyin albumi: Billie Eilish – *[[When We All Fall Asleep, Where Do We Go?]]* (54 773 037 striimiä) 
* Vuoden striimatuin biisi: JVG – ''Ikuinen vappu'' (16 832 132 striimiä)

### Yleisöäänestys

### Muut palkinnot
* Erikois-Emma: Pauli Hanhiniemi, Pave Maijanen ja Seppo Matintalo
* Kultainen Emma: Maija Kuusi
* Vienti-Emma: Sunrise Avenue

## Lähteet
* 
* 
* 

### Viitteet
Global Warning

**Global Warning** on Turmion Kätilöiden yhdeksäs studioalbumi, ja se julkaistiin 17. huhtikuuta 2020. Albumi meni julkaisun jälkeisellä viikolla Suomen virallisen albumilistan ykköseksi.

## Kappaleet

## Arvostelut
* Desibeli.net: 
* Imperiumi: 7+/10
* Kaaoszine: 5½/10
* Soundi: 
* V2.fi: 

## Lähteet
Edvard Fredrik Konstantin von Schoultz

**Edvard Fredrik Konstantin von Schoultz** (27. heinäkuuta 1841 Pietari – 1912 Wloclawek, Veikselin kenraalikuvernementti, Venäjä) oli Venäjän keisarillisessa armeijassa palvellut suomalainen kenraaliluutnantti.
 
Von Schoultzin vanhemmat olivat eversti Claes Otto Edvard von Schoultz ja Alexandra Karolina Katarina Harthin ja puoliso vuodesta 1867 Lydia Herrmann. Hänen veljestään Karl Lorenz Adalbert von Schoultzista tuli kenraalimajuri. Edvard Fredrik Konstantin von Schoultz tuli oppilaaksi Haminan kadettikouluun 1852 ja määrättiin sieltä 1860 valmistuttuaan luutnanttina palvelukseen 4. tarkk’ampujapataljoonaan, jonka mukana hän osallistui tammikuun kansannousun kukistamiseen Puolassa 1862–1863. Vuoden 1863 lopulla hänet siirrettiin aliluutnanttina Henkivartioväen Liettuan rykmenttiin. Von Schoultz yleni luutnantiksi 1864 ja alikapteeniksi 1866. Seuraavana vuonna hänet määrättiin Puolaan Brzezinyn alueen sotilaskäskynhaltijaksi ja loppuvuodesta myös Olkusjevin alueen sotilaskäskynhaltijaksi. Eron sotilaskäskynhaltijan tehtävistä hän sai lokakuussa 1868.

Vuonna 1869 von Schoultz siirrettiin palvelukseen Simbirskin jalkaväkirykmenttiin ja edelleen Nizevskin jalkaväkirykmenttiin. Hänet ylennettiin everstiluutnantiksi 1872 ja nimitettiin 1877 komentajaksi 27. reservijalkaväkipataljoonaan, jota hän johti Turkin sodassa 1877–1878. Viimeksi mainittuna vuonna hänet ylennettiin everstiksi ja siirrettiin 64. reservijalkaväkipataljoonan komentajaksi, 1884 hänet nimitettiin 32. Krementšugin jalkaväkirykmentin komentajaksi Keski-Ukrainaan. Von Schoultz ylennettiin kenraalimajuriksi 1894 ja määrättiin 12. jalkaväkidivisioonan 1. prikaatin komentajaksi 1895. Eron sotapalveluksesta hän sai kenraaliluutnanttina heinäkuussa 1901.

## Lähteet
Karl Lorenz Adalbert von Schoultz

**Karl Lorenz Adalbert  von Schoultz** (10. syyskuuta 1836 Pietari – 5. kesäkuuta 1896 Pietari) oli Venäjän keisarillisessa armeijassa palvellut suomalainen kenraalimajuri.
 
Von Schoultzin vanhemmat olivat eversti Claes Otto Edvard von Schoultz ja Alexandra Karolina Katarina Harthin ja puoliso vuodesta 1866 Rosalie Sofie Constance von Schoultz, kenraali  Constantin Nils Lorenz von Schoultzin tytär. Lehtori, kielenkääntäjä Oskar von Schoultz oli heidän poikansa.  Karl Lorenz Adalbert von Schoultzin veljestä Edvard Fredrik Konstantin von Schoultzista tuli kenraaliluutnantti. Karl Lorenz Adalbert von Schoultz tuli oppilaaksi Haminan kadettikouluun 1847 ja määrättiin sieltä 1855 valmistuttuaan vänrikkinä palvelukseen ensin 8. kenttätykistöprikaatiin ja sitten 6. kenttätykistöprikaatiin. Hän osallistui rykmenttinsä mukana Krimin sotaan 1855–1856. 

Von Schoultz ylennettiin aliluutnantiksi 1857 ja hän suoritti 1858–1860 Pietarin sota-akatemian kurssin, minkä jälkeen hänet komennettiin 22. jalkaväkidivisioonan esikuntaan Helsinkiin. Hänet ylennettiin luutnantiksi 1859 ja alikapteeniksi 1861, jolloin hänet määrättiin vt. majoitusmestariksi 22. jalkaväkidivisioonaan. Tehtävään von Schoultz vakinaistettiin 1862. Hänet oli kuitenkin 1861–1863 komennettu Saimaan ja Kallaveden rekisteröinti- ja mittaustöiden johtajan käyttöön. Toukokuussa 1863 hänet määrättiin Suomeen sijoitetun sotaväen esikunnan Suomen joukkojen jaoston palvelukseen ja huhtikuussa 1864 22. jalkaväkidivisioonan esikunnan vanhemmaksi adjutantiksi. Von Schoultz ylennettiin kapteeniksi 1865 ja siirrettiin Suomen sotilaspiirin viraston Suomen sotaväen jaoston vanhemman adjutantin apulaiseksi. Vuosina 1866–1870 hän toimi matematiikan opettajana Helsingin junkkarikoulussa.

Everstiluutnantiksi von Schoultz ylennettiin 1869, jolloin hänet siirrettiin vanhemmaksi adjutantiksi Riian sotilaspiirin esikuntaan. Hän toimi siellä rintamaosaston vanhempana adjutanttina vuodesta 1870 lähtien. Vuosina 1872–1875 hänet oli komennettu tilastollisia töitä varten Suomen sotilaspiirin viraston Suomen sotaväen jaostoon. Hänet ylennettiin everstiksi 1873 ja määrättiin 10. ratsuväkidivisioonan esikuntapäälliköksi 1875. Von Schoultz toimi 1875–1876 ja 1879–1880 taktiikan ja topografian opettajana Tjugujevin jalkaväen junkkarikoulussa Ukrainassa. Turkin sodassa 1877–1878 hän palveli 10. ratsuväkidivisioonan esikuntapäällikkönä. Tammikuussa 1881 hänet nimitettiin 129. Bessarabian, H.K.K. Suuriruhtinas Mihail Aleksandrovitšin jalkaväkirykmentin komentajaksi. Vuonna 1886 von Shoultz siirrettiin 33. jalkaväkidivisioonan 1. prikaatin komentajaksi ja vuonna 1888 hänet nimitettiin Suomen sotaväkeä koskevien asioiden esittelijäksi Venäjän sotaministeriössä. Von Schoultz yleni  seuraavana vuonna kenraalimajuriksi, esittelijän virassa ollessaan hän kuoli Pietarissa kesäkuussa 1896.

Von Schoultz oli aatelissäädyssä valtiopäiväedustaja 1867. Lehtori Oskar von Schoultz ja upseerina ja virkamiehenä palvellut Carl von Schoultz, molemmat myös isänsä tavoin valtiopäivämiehiä, olivat Karl Lorenz Adalbert von Schoultzin poikia.

## Lähteet
Eildon Hill

**Eildon Hill** on kolmihuippuinen vuori Skotlannissa Scottish Bordersin hallintoalueella Melrosen kylän lähellä. Sen korkein huippu on 422 metriä merenpinnan yläpuolella. Vuoren omistaa Buccleuchin herttua, joka on Skotlannin vauraimpiin kuuluva yksityinen maanomistaja. 

Vuorella on ollut roomalainen vartiotorni Flaviusten hallitsijasuvun aikana. Samalla seudulla on lukuisia kristillisille pyhimyksille omistettuja lähteitä, jotka ovat aiemmin saattaneet olla kelttiläisille jumalille omistettuja. Thomas Learmontiin liittyvissä tarinoissa hänen kerrotaan asuneen seitsemän vuotta vuoren sisällä haltioiden kuningattaren luona.

## Lähteet

## Aiheesta muualla
Rockabye

**Rockabye** on brittiläisyhtye Clean Banditin kappale, jolla myös vierailevat brittiläinen laulaja-lauluntekijä Anne-Marie sekä jamaikalainen laulaja-lauluntekijä Sean Paul. Sen julkaisivat Atlantic Records sekä Warner Music Group Clean Banditin toisen studioalbumin ''What Is Love?'' toisena singlenä 21. lokakuuta 2016. Tämä oli myös ensimmäinen single, joka on julkaistu Neil Amin-Smithin, yhtyeen entisen jäsenen, eroamisen jälkeen. Sanoiltaan kappale kertoo yksinhuoltajien vastoinkäymisistä, ja se viittaa loruun *[[Rock-a-bye Baby]]*. Kappale on julkaistu myös Anne-Marien *[[Speak Your Mind]]* -debyyttistudioalbumin erikoispainoksessa.

Kappaleesta tuli Britannian singlelistan vuoden 2016 jouluykkönen 23. joulukuuta 2016. Se on Britannian singlelistahistorian ensimmäinen joulunajan myydyin single, joka on ollut jo entuudestaan kuusi viikkoa listan kärjessä. ”Rockabye” oli loppujen lopuksi yhdeksän viikkoa Britannian singlelistan kärjessä, ja se saavutti singlelistan ensimmäisen sijan myös yli 20 muussa valtiossa.

## Lähteet
Disconnect

**Disconnect** on brittiläisyhtye Clean Banditin sekä brittiläisen laulaja-lauluntekijä Marina Diamandisin kappale. Sen julkaisi Atlantic Records digitaalisesti ladattavana singlenä 23. kesäkuuta 2017. Kappaleen ovat säveltäneet Marina and the Diamonds ja Jack Patterson, joista jälkimmäinen myös tuotti sen Luke Pattersonin sekä Mark Ralphin kanssa. "Disconnect" on Diamandisin ensimmäinen singlejulkaisu sitten vuoden 2015 "Froot"-studioalbumin viimeisimmän singlejulkaisun sekä viimeinen jonka julkaisussa hän on esiintynyt nimellä Marina and the Diamonds, hänen käyttäessä siitä alkaen nimeä "Marina" uusissa julkaisuissa. Kappale esitettiin ensimmäisen kerran livenä Coachella Valley Music and Arts Festival-tapahtumassa vuonna 2015, kaksi vuotta ennen singlejulkaisua.

## Lähteet